section_heading: Opis
paragraph_text: Odrasli srebrnasti galeb naraste do 60 cm, i može doseći raspon krila od oko 145 cm. Težak je do 1,5 kg. Perje im je bijelo, gornja strana krila siva, a vrhovi krtila obojeni su crno. Na snažnom kljunu ima sprijeda, na doljnjoj strani, jednu crvenu točku. Oči su im kao i kljun žute. noge imaju blago ružičastu boju. Boja perja mužjaka i ženki se ne razlikuju.Glasaju se zvukom koji podsjeća na "kiu" ili "ka". U repertoaru njihovog glasanja su i zvukovi koji liče na zavijanje i mijaukanje. Kad se spremaju na napad, potmulo gaču ili mumnjaju dubogim glasom. Suprotno tome, tipično kriještanje je prije svega upozorenje koje treba upozoriti neprijatelja, ali je i pozdrav kao i izraz zahtijevanja (traženje hrane). Mladunci skreću pažnju na sebe "jadno" jecavim, cvilećim zviždanjem.